Mi kell tudni a Széchenyi folyószámla hitel pluszról?
A Széchenyi folyószámla hitel plusz a vállalkozások átmeneti likviditási problémáinak áthidalására áll rendelkezésre. Szabad felhasználású folyószámlahitelről van szó, a vállalkozás napi működésével kapcsolatos valamennyi kiadás finanszírozására fordítható. A futamidő 2 év, a kölcsönt egy összegben, a szerződés lejáratakor kell visszafizetni, a nettó ügyleti kamat 0,1 százalék, a kezelési költséget az állam fizeti, a nettó kezességi díj 0,5 százalék, a bírálati díj 30 000 és 280 000 forint közötti.